**KISKŐRÖS VÁROS POLGÁRMESTERE**

## ELŐTERJESZTÉS

(a Képviselő-testület 2021. október 20-i ülésére)

**tárgy: Homokhátsági Regionális Hulladékgazdálkodási Önkormányzati Társulás Társulási megállapodás 5. számú módosítása és módosítással egységes szerkezetbe foglalt Társulási megállapodás elfogadása**

A Homokhátsági Regionális Hulladékgazdálkodási Önkormányzati Társulás Társulási Tanácsa elfogadta és a társult önkormányzatoknak elfogadásra javasolta a Társulási megállapodás 5. számú módosítását.

A módosítás nem érdemi változtatásokat tartalmaz, hanem a módosult jogszabályoknak való megfelelést, szövegszerű pontosítást és az társult önkormányzatok adatainak, valamint az őket képviselő polgármesterek adatainak az önkormányzati törzskönyvi nyilvántartási adatokkal való összhangjának megteremtését, továbbá mellékleteinek aktualizálását.

A fentiek alapján javaslom, hogy a Képviselő-testület a Homokhátsági Regionális Hulladékgazdálkodási Önkormányzati Társulás társulási megállapodás 5. számú módosítását fogadja el.

**Kiskőrös, 2021. október 12.**

**Domonyi László s.k.,**

**polgármester**

**Határozat-tervezet**

A Képviselő-testület:

1. egyetért azzal, hogy a Homokhátsági Regionális Hulladékgazdálkodási Önkormányzati Társulás Társulási megállapodása a határozat-tervezet 1. melléklete szerinti tartalommal – az 5. számú módosítással - módosításra kerül.
2. felhatalmazza a polgármestert a határozat-tervezet 1. mellékletét képező „Homokhátsági Regionális Hulladékgazdálkodási Önkormányzati Társulás Társulási megállapodása 5. számú módosítása és a határozat-tervezet 2. mellékletét képező módosításokkal egységes szerkezetbe foglalt Társulási megállapodás aláírására.

**Határidő:** azonnal

**Felelős:** polgármester